Document ID: /roh_data/filtered/swiss_laws_in_ROHinterleaved.jsonl.gz/5367

This text was translated from IT into Rumantsch Grischun.

La Consulenza sociale del personale dell’Amministrazione federale (CSPers) tratta in forma cartacea e in un sistema d’informazione i dati delle persone che le si rivolgono (clienti) e necessari per:a. consigliare e sostenere i clienti nell’ambito lavorativo, sociale, della salute e delle finanze;b. decidere in merito alle domande di prestazioni previste dall’ordinanza del 18 dicembre 2002 concernente il fondo di soccorso del personale federale;c. attribuire i fondi per l’integrazione professionale dei disabili nell’Amministrazione federale;d. la gestione dei casi. La CSPers può trattare i dati personali dei clienti, compresi i dati personali degni di particolare protezione, necessari all’adempimento dei propri compiti e riguardanti:a. la situazione privata;b. lo stato di salute;c. le prestazioni nell’ambito del rapporto di lavoro;d. le cause e il grado dell’invalidità. Gli impiegati della CSPers e i servizi responsabili del supporto tecnico hanno accesso al sistema d’informazione, per quanto sia necessario per l’adempimento dei loro compiti. La CSPers può rendere accessibili i dati personali di cui al capoverso 2 alle persone e ai servizi seguenti, se necessario per l’adempimento dei loro compiti:a. ai superiori diretti;b. ai servizi del personale;c. ai competenti servizi dell’AI, dell’INSAI e dell’assicurazione militare;d. al servizio medico dell’Amministrazione federale;e. all’Ufficio federale del personale nell’ambito dell’attribuzione dei fondi per l’integrazione professionale dei disabili;f. ai membri del consiglio del fondo di soccorso del personale federale. La CSPers è responsabile della protezione dei dati e della sicurezza del sistema d’informazione. Il Consiglio federale emana disposizioni d’esecuzione concernenti:a. l’organizzazione e la gestione del sistema d’informazione;b. il trattamento dei dati, in particolare la loro raccolta, conservazione, comunicazione, archiviazione e distruzione;c. le autorizzazioni per il trattamento dei dati;d. i cataloghi di dati. Introdotto dal n. I della L del 14 dic. 2012, in vigore dal 1° lug. 2013 (RU 2013 1493;  FF 2011 5959). RS 172.222.023 Nuovo testo giusta l’all. 1 n. II 14 della LF del 25 set. 2020 sulla protezione dei dati, in vigore dal 1° set. 2023 (RU 2022 491; FF 2017 5939). Nuovo testo giusta l’all. 1 n. II 14 della LF del 25 set. 2020 sulla protezione dei dati, in vigore dal 1° set. 2023 (RU 2022 491; FF 2017 5939).

La Cussegliaziun sociala dal persunal da l’administraziun federala (CSPers) elavura sin palpiri ed en in sistem d’infurmaziun las datas da las persunas che sa drizzan ad ella (clientella) per:a. cussegliar e sustegnair la clientella en ils secturs lavur, fatgs socials, sanadad e finanzas;b. decider davart dumondas da prestaziun tenor l’Ordinaziun dals 18 da december 2002 davart il fond da sustegn dal persunal da la Confederaziun;c. attribuir ils meds finanzials per l’integraziun professiunala da persunas cun impediments en l’administraziun federala;d. manar ils cas (case management). Per ademplir sias incumbensas po la CSPers elavurar las suandantas datas persunalas da la clientella, inclusiv datas persunalas spezialmain sensiblas:a. la situaziun privata;b. la situaziun da la sanadad;c. la capacitad da prestaziun;d. il motiv ed il grad da l’invaliditad. Ils emploiads da la CSPers ed ils uffizis responsabels per il support tecnic survegnan access al sistem d’infurmaziun, uschenavant che quai è necessari per ademplir lur incumbensas. La CSPers po render accessiblas las datas persunalas tenor l’alinea 2 a las suandantas persunas ed als suandants uffizis, uschenavant che talas e tals dovran questas infurmaziuns per ademplir lur incumbensas:a. als superiurs directs;b. als servetschs da persunal;c. als posts cumpetents da la AI, da la SUVA e da l’assicuranza militara;d. al Servetsch medical da l’administraziun generala da la Confederaziun;e. a l’Uffizi federal da persunal en il rom da l’attribuziun dals meds finanzials per l’integraziun professiunala da persunas cun impediments;f. als commembers dal cussegl dal fond da sustegn dal persunal da la Confederaziun. La CSPers è responsabla per la protecziun da las datas e per la segirezza dal sistem d’infurmaziun. Il Cussegl federal decretescha disposiziuns executivas davart:a. l’organisaziun e la gestiun dal sistem d’infurmaziun;b. l’elavuraziun da las datas, en spezial l’acquisiziun, la conservaziun, la communicaziun, l’archivaziun e la destrucziun;c. las autorisaziuns d’elavurar las datas;d. ils catalogs da datas. Integrà tras la cifra I da la LF dals 14 da dec. 2012, en vigur dapi il 1. da fan. 2013 (AS 2013 1493; BBl 2011 6703). SR 172.222.023 Versiun tenor la cifra II 14 da l’agiunta 1 da la LF dals 25 da sett. 2020 davart la protecziun da datas, en vigur dapi il 1. da sett. 2023 (AS 2022 491; BBl 2017 6941). Versiun tenor la cifra II 14 da l’agiunta 1 da la LF dals 25 da sett. 2020 davart la protecziun da datas, en vigur dapi il 1. da sett. 2023 (AS 2022 491; BBl 2017 6941).